# Beatriz Montañez López

Beatriz Montañez López (Almadén, 3 de juny de 1977) és una periodista, guionista, escriptora, presentadora de televisió i actriu espanyola coneguda per haver copresentat, al costat de El Gran Wyoming, el programa El intermedio, de la Sexta i com a guionista per haver guanyat el Premi Goya per la pel·lícula documental Muchos hijos, un mono y un castillo. Ha fet un recés espiritual en plena naturalesa, en què va escriure el seu primer llibre Niadela.

## Biografia

Nascuda a Almadén, província de Ciudad Real, Castella-la Manxa el 3 de juny de 1977, la seva experiència en els mitjans va començar en l'emissora municipal d'Almadén "Onda Mancha", reconvertida avui en Cadena SER Almadén, de la mà del seu director Luis Mariano Mosso, produint diversos programes. Posteriorment, va cursar la llicenciatura de Mitjans de comunicació per la Universitat de Califòrnia, als Estats Units, Va cursar el Màster presencial a la Universitat Stanford Innovation in journalism. Mentrestant va fer els seus primers treballs en mitjans de parla hispana estatunidencs en diverses emissores afiliades a la cadena Telemundo (propietat de la cadena americana NBC), o a Radio KLVE (K-Love). De tornada a Espanya, va realitzar diferents cursos audiovisuals, va estudiar realització a l'Institut de Ràdio Televisió Espanyola i va cursar un màster online a la Universitat Harvard, Education online i Democràcia i Mitjans de comunicació. També ha treballat en emissores locals de la Cadena SER a Castella-la Manxa presentant diversos programes d'informació local i provincial. En premsa escrita va fer col·laboracions al Diari Lanza de Ciudad Real. En els seus anys com a model, va realitzar nombroses campanyes publicitàries que la van portar a visitar diferents ciutats com Milà, Tòquio, Nova York i Los Angeles.
Ha aparegut també en vídeos musicals, com el vídeo d'Andrés Calamaro Te quiero igual (1999), o també al videoclip de la cançó "La suerte de mi vida" de El Canto del Loco.

### La Sexta

L'any 2006, es va incorporar al programa de la Sexta El intermedio, presentat per El Gran Wyoming, en què va participar com a col·laboradora en la secció "Fritanga de medios" (anteriorment "Revista de medios") en la qual es repassava en to humorístic l'actualitat de cada dia, i amb aquest programa va guanyar un Premi Ondas al millor programa d'actualitat. La seva etapa a El intermedio va finalitzar el 21 de desembre de 2011, quan va ser substituïda per la periodista catalana Sandra Sabatés.

### Altres col·laboracions

L'any 2009, va compaginar la seva feina a La Sexta amb la presentació del programa documental Dóndes estabas cuando..., en el qual es recullia el testimoniatge de personatges que relaten esdeveniments històrics que van causar un gran impacte emocional. Va estar produït per als canals de la Forta. També ha col·laborat en programes com La semana más larga al Canal Sur i a Ilustres ignorantes de Canal+ 1.

### Mediaset Espanya

Al juliol de 2013, després d'estar un any i mig fora de la televisió, va fitxar per la cadena Telecinco per copresentar, al costat de Jordi González, el programa El gran debate durant els mesos d'estiu de juliol i agost de 2013, en substitució de Sandra Barneda. Al març de 2014, es va anunciar la seva participació en el programa d'entrevistes Hable con ellas i que va conduir al costat de periodistes com Sandra Barneda, Natalia Millán, Yolanda Ramos i Alyson Eckmann a la matinada de Telecinco.
El 30 de juny de 2014 va mantenir una discussió sobre el partit polític Podem amb el cantant Bertín Osborne.
El 25 de juliol de 2014, la presentadora va anunciar la seva sortida del programa Hable con ellas de Telecinco.

### Com a actriu

L'any 2011, es va estrenar com a actriu de cinema i va protagonitzar la pel·lícula 88, dirigida per Jordi Mollà. Anteriorment havia col·laborat en la comèdia 7 vidas, emesa aTelecinco. També ha participat a la pel·lícula De chica en chica en un petit paper com a taxista despistada.

### Com a guionista

L'any 2018, el seu treball com a guionista va ser reconegut amb un Premi Goya per la pel·lícula documental Muchos hijos, un mono y un castillo en la 32a edició dels premis.

### Com a escriptora

El 15 de març de 2021 va publicar el llibre Niadela, en què parla sobre el seu estil de vida, allunyada i aïllada de la societat i vivint en una humil casa de pastors a la muntanya, vivint una vida frugal. En aquest context es va fer vegana i va viure a partir dels seus estalvis feliçment gastant el mínim, 100-150 € al mes en menjar.

## Referències

* ↑ Nota de Prensa de La Sexta
* ↑ vertele.com. «Beatriz Montañez abandona El Intermedio». Arxivat de l'original el 2016-03-07. [Consulta: 19 juliol 2021].
* ↑ «Beatriz Montañez y Andrés Calamaro».
* ↑ eldiariovasco.com. «Beatriz Montañez con El Canto del Loco», 12-06-2009. [Consulta: 21 desembre 2011].
* ↑ ABC. «Beatriz Montañez dice adiós a «El Intermedio» de La Sexta», 19-12-2011. [Consulta: 19 desembre 2011].
* ↑ elnortedecastilla.es. «El Gran Wyoming sustituye a Beatriz Montañez por Sandra Sabatés», 21-12-2011. Arxivat de l'original el 2017-01-08. [Consulta: 21 desembre 2011].
* ↑ «Beatriz Montañez lo deja «porque es china y le caduca el visado»». [Consulta: 20 desembre].
* ↑ «Beatriz Montañez ya tiene sustituta en 'El Intermedio': Sandra Sabatés».
* ↑ «Sandra Sabatés sustituirá a Beatriz Montañez en 'El Intermedio'». [Consulta: 21 desembre 2011].
* ↑ eleconomista.es. «Sandra Sabatés será la nueva Beatriz Montañez en 'El Intermedio'». [Consulta: 21 desembre 2011].
* ↑ «Sandra Sabatés, de La Sexta Deporteses la sustituta de Beatriz Montañez en 'El Intermedio'». Arxivat de l'original el 2015-09-19. [Consulta: 21 desembre 2011].
* ↑ «Beatriz Montañez presentará 'Dónde estabas cuándo...' en CMT».
* ↑ «Beatríz Montañez sustituta de Sandra Barneda en el Gran debate.»
* ↑ «Sandra Barneda, Natalia Millán, Beatriz Montañez, Yolanda Ramos y Alyson Rae Eckmann presentarán 'Hable con ellas' en Telecinco.»
* ↑ Europa Press. «La monumental bronca de Bertín Osborne y Beatriz Montañez en Hable con Ellas», 01-07-2014. [Consulta: 17 març 2021].
* ↑ Beatriz Montañez abandona Hable con ellas
* ↑ Crítica de la película “De chica en chica” (2015) en nosolocine.com
* ↑ Web "Niadela"
* ↑ Cadena SER. «Beatriz Montañez: de 'El Intermedio' a vivir con 150 euros al mes en absoluta soledad por voluntad propia», 17-03-2021. Arxivat de l'original el 2021-03-17. [Consulta: 18 març 2021].

## Enllaços externs

* Pàgina de Facebook de Beatriz Montañez
* Entrevista de 2007